Волфганг Бехлер
В буковата сянка

Превод от немски: Венцеслав Константинов, —

chitanka.info

Не в стаята ти,

не в леглото. Не в леглото.

Навярно под върбите край реката

или пък в буковата сянка,

когато първите листа се ронят,

падат върху тебе, върху мене,

и аз изчиствам от лицето ти листата,

и ти изчистваш от лицето ми листата,

и ги струпваме накуп.

Изтръгваме си снопчета трева,

увиваме си стръкчета около пръстите,

разменяме си тревни пръстени,

пъхаме си сламки между устните…

Ти слагаш ризата си под главата ми

и кората на деня прорязваш.

1982

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.